Էստեբան Կամբյասո

Էստեբան Մատիաս Կամբյասո Դելո (իսպ.՝ Esteban Matías Cambiasso Deleau, օգոստոսի 18, 1980(1980-08-18)[…], Բուենոս Այրես, Արգենտինա), արգենտինացի ֆուտբոլիստ, որը հանդես է գալիս հունական «Օլիմպիակոս» ֆուտբոլային ակումբում։ Ավելի վաղ հանդես է եկել «Արգենտինոս Ջունիորսի», «Ռեալ Մադրիդի», «Ինդեպենդենտեի», «Ռիվեր Փլեյթի», Միլանի «Ինտերի» և «Լեսթեր Սիթիի» կազմերում։


== Կարիերա ==


=== Ակումբային ===
Կաբյասսոն՝ «Արգենտինոս ժունիորսի» սանը, արդեն 16 տարեկանում (1996 թվական), իր եղբոր հետ գնաց Իսպանիա, որտեղ սկսեց հանդես գալ «Մադրիդի Ռեալի» մանկապատանեկան ակումբում։ Այնուամենայնիվ նա չկարողացավ խաղալ Ռեալի հիմնական կազմում և 1998 թվականին վերադարձավ հայրենիք՝ «Ինդիպենդենտում» վարձավճարով հանդես գալու համար, որտեղից էլ 2001 թվականին տեղափոխվեց «Ռիվեր Փլեյթ»՝ հաղթելով Արգենտինայի առաջնությունը։
2002 թվականին «Ռեալի» նախկին մարզիչ Վիսենտե դել Բոսկեն վերադարձրեց Կամբյասսոին «Ռեալ», և Էստեբանը ակումբի հետ հաղթեց Եվրոպայի Սուպերգավաթը։ 2003 թվականին դարձավ Իսպանիայի և միջմայրցամաքային գավաթի հաղթող։ Բարձրորակ կիսապաշտպանների քանակի պատճառով Կաբյասսոն հազվադեպ էր լինում «ՌԵալի» մեկնարկային կազմում, և «արքայական ակումբի» ղեկավարությունը որոշեց չերկարաձգել նրա հետ պայմանագիրը, որը լրանում էր 2004 թվականի հուլիսի 30-ին։

2004 թվականի հուլիսին Էստեբանը, ազատ գործակալի կարգավիճակով, տեղափոխվեց «Ինտեր»՝ ստորագրելով չորս տարվա պայմանագիր։ «Ես շատ բավարարված եմ և անհամբեր սպասում եմ մրցաշրջանի սկսվելուն, կարելի է ասել, որ իրականացավ իմ երազանքը», ասել է Կամբյասսոն  իր շնորհանդեսին։ «Ինտերում» Էստեբանը երկու անգամ ճանաչվեց թիմի լավագույն ֆուտբոլիստ, 2010 թվականին հաղթեց Չեմպիոնների լիգան, Աշխարհի ակումբային գավաթը (2010), հինգ անգամ թիմի հետ հաղթանակ տարավ Իտալիայի առաջնությունում և երեք անգամ հաղթեց է Իտալիայի գավաթը և սուպերգավաթը։
2006 թվականի օգոստոսին երկարաձգվում է Կամբյասսոյի «Ինտերի» հետ ունեցած պայմանագիրը (մինչև 2010 թվականի ամառ)։ Իսկ արդեն 2009 թվականի մարտին պայմանագիրը երկարաձգվեց մինչև 2014 թվականի հունիսի 30-ը։ Հետագայում արդեն «Ինտերը» հրաժարվեց ևս մեկ անգամ երկարաձգել կիսապաշտպանի հետ ունեցած իրենց խաղային պայմանագիրը։
2014 թվականի օգոստոսին,ազատ խաղացողի կարգավիճակով Կամբյասսոն տեղափոխվում է անգլիական «Լեսթեր Սիթի»՝ ստորագրելով մեկ տարվա պայմանագիր, որը ավարտվեց 2015 թվականի հունիսին։ Ակումբը առաջարկեց նրան երկարաձգել պայմանագիրը, սակայն նա հրաժարվեց։ 2015 օգոստոսի 7-ին ֆուտբոլիստը պայմանագիր է ստորագրում հունական «Օլիմպիակոսի» հետ։


=== Միջազգային ===
Ազգային հավաքականում Էստեբանը կատարել է իր նորամուտը 2000 թվականի դեկտեմբերի 20-ին, Մեքսիկայի հավաքականի դեմ՝ Լոս Անջելեսում։ Հավաքականի կազմում ֆուտբոլիստը հիմնականում հանդես է գալիս հենակետային կիսապաշտպանի դիրքում, որի մասին վկայում է հինգ համարի մարզաշապիկը։ 1997 թվականին Արգենտիանայի երիտասարդական հավաքականի կազմում Կամբյասսոն դարձել է աշխարհի չեմպիոն։


== Ձեռքբերումներ ==
 Ինդիպենդենտե

Արգենտինայի չեմպիոն։ 2002Ռեալ Մադրիդ

Իսպանիայի չեմպիոն։ 2003
Իսպանիայի Սուպերգավաթակիր։ 2003
Միջմայրցամաքային գավաթի դափնեկիր։ 2003
Եվրոպայի Սուպերգավաթակիր։ 2003Ինտեր

Իտալիայի չեմպիոն։ 2006, 2007, 2008, 2009, 2010
Իտալիայի գավաթի դափնեկիր։ 2005, 2006, 2010, 2011
Իտալիայի սուպերգավաթի դափնեկիր։ 2005, 2006, 2010
Աշխարհի ակումբային առաջնության հաղթող։ 2010
ՈՒԵՖԱ Չեմպիոնների Լիգայի գավաթի դափնեկիր։ 2009-2010Օլիմպիակոս

Հունաստանի չեմպիոնԱրգենտինայի հավաքական

Մինչև 20 տարեկանների աշխարհի չեմպիոն։ 1997
Մինչև 19 տարեկանների Հարավային Ամերիկայի չեմպիոն։ 1997, 1999
Կոնֆեդերացիաների գավաթի խաղարկության եզրափակչի մասնակից։ 2006Անձնական

«Ինտերի» տարվա լավագույն ֆուտբոլիստ։  2005, 2006
Ընդգրկվել է ESM տարվա լավագույն թիմի կազմում։ 2005-06
Ոսկե Ծովահեն։ 2006
«Լեսթեր Սիթիի» տարվա լավագույն ֆուտբոլիստ։ 2014-15


== Ծանոթագրություններ ==


== Արտաքին հղումներ ==
Վիճակագրութունը National Football Teams կայքում(անգլ.)
Ֆուտբոլիստի էջը
Կամբյասսոյի պաշտոնական կայքը
Պրոֆիլը transfermarkt.com կայքում(անգլ.)
Անիրականը